b'\n_START_ARTICLE_\nBandama kaldera\n_START_PARAGRAPH_\nBandama kaldera er en del av Tafira landskapsvernomr\xc3\xa5de p\xc3\xa5 \xc3\xb8ya Gran Canaria i Kanari\xc3\xb8yene. Kalderaen ligger rett s\xc3\xb8r for fjelltoppen Pico de Bandama som har en h\xc3\xb8yde p\xc3\xa5 574 meter over havet, og er omtrent 1000 meter bred og 170 meter dyp. Et informasjonssentrum befinner seg p\xc3\xa5 Pico de Bandama, det er tilgjengelig via en bilvei som snor seg korketrekkeraktig rundt fjelltoppen._NEWLINE_Den bratte veien ned til bunnen av kalderaen har fast dekke bare de f\xc3\xb8rste meterne, tar rundt en halv time og er eneste adkomst. Det finnes mye vulkansk aske med forskjellig farge og det finnes flere planter her som bare finnes p\xc3\xa5 Kanari\xc3\xb8yane._NEWLINE_Bandama kaldera ligger p\xc3\xa5 grensen mellom kommunene Las Palmas de Gran Canaria og Santa Br\xc3\xadgida, verneomr\xc3\xa5det strekker seg ogs\xc3\xa5 inn i Telde._NEWLINE_Kalderaen, som er av typen maar, har av geologer blitt datert til det yngre holocen. Slik den viser seg i dag har den oppst\xc3\xa5tt for rundt 5000 \xc3\xa5r siden, gjennom mindre pyroklastiske erupsjoner som har f\xc3\xb8rt til at vulkankjeglen har brutt sammen.'